**PROJEKTNI ZADATAK ZA KRAJ ŠKOLSKE GODINE**

Dragi učenici,

bliži se kraj školske godine i ovim projektnim zadatkom ćete pokazati koliko ste svladali gradivo koje smo obrađivali u ovoj školskoj godini. Ovdje ćete pronaći sve informacije koje su vam važne za uspješno izvršavanje zadatka! 😊

**TEMA**

Tijekom školske godine obrađivali smo sljedeće teme: **a) OBITELJ** **b) STANOVANJE** **c) ZEMLJE NJEMAČKOG GOVORNOG PODRUČJA** , a u sljedećih nekoliko sati obraditi ćemo i **d) DOM.**

Na vama je da odaberete **JEDNU OD PONUĐENIH TEMA ili POVEŽETE 2 ili VIŠE TEMA** po svom izboru.

*Pogledajte neke ideje koje možete, ali ne morate uvrstiti na svoj plakat:*

* obiteljsko stablo sa fotografijama/ilustracijama članova obitelji i njihovim opisima
* plakat o vašoj zemlji/gradu i pripadajućim znamenitostima
* plakat o nekoj od zemalja njemačkog govornog područja: Njemačka, Austrija, Švicarska te pripadajućim znamenitostima i običajima
* ilustracija vlastitog doma i prostorija te namještaja unutar njih sa pripadajućim opisima

**PREZENTACIJA TEME**

Odabranu temu ili teme prezentirate na **PLAKATU** jer je plakat najbolji način da iskažete svoju kreativnost uz istovremeno vježbanje pisanja. Plakat ćete nakon izrade donijeti na nastavu njemačkog jezika.

ŠTO PLAKAT TREBA SADRŽAVATI?

* Istaknite temu plakata, crtajte i bojite crteže ili koristite fotografije. To prepuštam vama. Na plakatu se uz pojedinačne riječi **MORAJU NALAZITI I ČITAVE REČENICE.** Iz rečenica ću vidjeti kako ste savladali gramatički dio gradiva.
* Iz plakata moram moći vidjeti kako ste savladali neki od sljedećih dijelova gradiva: glagoli heißen i sein, izjavne i upitne rečenice, osobne zamjenice er,sie,es, posvojne zamjenice mein/meine, dein/deine, određeni članovi der,die,das,die, glagoli haben i wohnen, neodređeni članovi ein,eine,ein, negacija kein/nicht, pokazna zamjenica „das ist…“, brojevi

**NE MORATE UVRSTITI SVE NABROJANO, ALI BAREM 2 DIJELA GRAMATIKE SE MORAJU NALAZITI NA PLAKATU.**

**ROK ZA PREDAJU PLAKATA**

Rok za predaju plakata je **10. lipanj 2020.** Naknadno predane plakate ne prihvaćam jer mi treba vremena da ih ocijenim. **Plakat je rad umjesto redovne provjere znanja.**

**KRITERIJI OCJENJIVANJA**

Kreativnost, urednost, prezentacija teme (vidi li se na prvi pogled koju temu ste odabrali), obrada gramatike (jeste li uvrstili najmanje 2 dijela gramatike), točnost, samostalna izrada plakata.
 *-> MOLIM BEZ GOOGLE PREVODITELJA, BEZ POMOĆI DRUGIH OSOBA I SLIČNO. ZA SVAKOG OD VAS ZNAM KOLIKO ZNA I MOŽE I LAKO ĆU PREPOZNATI JESTE LI SAMOSTALNO IZRADILI PLAKAT ILI NE.*